Până la 23 octombrie, Arhivele Naționale trebuie să dea toate documentele referitoare la asasinarea lui JFK, conform hotărârii Congresului din 1992, pentru că acestea vor fi publicate în totalitate după 25 de ani, „dacă președintele socotește că nu aduce atingere muncii serviciilor secrete, operațiunilor militare sau relațiilor externe“! Este vorba de 3.000 de file necunoscute publicului și 30.000 de file care au fost publicate, dar după ce au fost redactate și eliminate anumite elemente.